van scepen brieve van loven tot allen degoeden
wilc
beyde have en erve jans mailherbe meests
jans sijns soens en jans roesart soe wair die
gelegen sijn hem met jane de putte vorste
van des stadt alle deselve goede bynnen
dstadt en vrijheyt van loven behoirlijck heeft
doen leven en der weduwe des voirs jans
wijle mailherbe en huer docht dach van
rechte te comparen inde banck voir meye en
scepen van loven doen besceyden oft zij hen
dair tege hadden willen opponen aldair
zij op heden als ten verstreken daighe nyct
gecompareert en zijn noch procur van huen
wegen hem dair tegen opponende den voirs
geleydden altijt comparende en trecht voirt
versueken soe hebbe scepen van loven ter
manissen smeyers nae dat hen bij cleernissen
des voirs vorsts behoirlijck gebleken heeft
de voirs leverighe en dach besceydinghe
geschiet te sijne gewesen voir een vonnesse
wair de wederptie des voirs geleydden
nyiet en compareers ten opstaene smeyers
en der scepen datmen den selve geleydden
houd soude inde macht van sijne beleyde
scepen brieve en leveringe alsoe vre alst noch
voir scepen comen es in scampno augusti xx
daensprake ghedaen inde banck voe meye
en scepen van loven bij henr van rancschote
als geleydt nae des stadt recht tot alle den
goeden have en erve henricx van pulle jouffr
mgriete vand horick zijns wijfs en jans
van pulle huers soens totte selve henr van
pulle ald deselve geleidde dede lesen zijn beleydt
voirs en seggen hoe hij hem met br van des
stadt die ald gheexhibeert werdden aende meye
van libbeke gescr hadde doen leven alle de goede